Document ID: /roh_data/filtered/fineweb-2-filterrobots_roh.jsonl.gz/58546

Purim vegn festivà en il rom da la famiglia dentant er cun amis. Il spezial è che cartentas e cartents s'entaupan en la sinagoga decorada e blers vegnan costumads sco quai ch'ins enconuscha dal tschaiver.
«Igl è ina festa legra, legraivla, cun bler da mangiar e da baiver», di Liora Abergel che lavura per la Federaziun Svizra da las communitads israelitas.
Il past da festa è in dals duairs da quella festa, sco era il far regals e donaziuns. In ulteriur duair è dad ir en la sinagoga e tadlar il cudesch Ester. Ester ch'era la dunna dal retg dals Persians e ch'ha gidà da spendrar ils gidieus.
Purim vegn quest onn festivà ils 25 e 26 da favrer.